DTAC เจอพิษด้อยค่า กดกำไรปี 65 เหลือ 3.1 พันล้าน
DTAC เปิดกำไรปี 65 หดตัว 7% เหลือ 3.1 พันล้านบาท จากปีก่อนมีกำไร 3.3 พันล้านบาท ส่วนใหญ่จากพิษขาดทุนด้อยค่าของทรัพย์สิน 600 ล้านบาท รวมถึงรายได้บริการและโครงข่ายลดลง พร้อมย้ำแนวโน้มปี 66 จะมีแผนการควบรวมกิจการ คาดปิดดีลไตรมาส 1/66
DTAC เปิดกำไรปี 65 หดตัว 7% เหลือ 3.1 พันล้านบาท จากปีก่อนมีกำไร 3.3 พันล้านบาท ส่วนใหญ่จากพิษขาดทุนด้อยค่าของทรัพย์สิน 600 ล้านบาท รวมถึงรายได้บริการและโครงข่ายลดลง พร้อมย้ำแนวโน้มปี 66 จะมีแผนการควบรวมกิจการ คาดปิดดีลไตรมาส 1/66
31 ม.ค. 2566

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

สำหรับงวดปี 2565 บริษัทมีกำไรสุทธิอยู่ที่ 3,119.16 ล้านบาท ลดลง 7.06% จากงวดเดียวกันของปีก่อนมีกำไรสุทธิ 3,355.93 ล้านบาท สาเหตุจากรายได้รวมในปี 2565 อยู่ที่ 80,600 ล้านบาท ลดลง 0.9% จากปีก่อน 81,320 ล้านบาท โดยส่วนใหญ่มาจากรายได้จากการให้บริการอื่นอยู่ที่ 1,198 ล้านบาท ลดลง 25.3% จากปีก่อนอยู่ที่ 1,604 ล้านบาท เนื่องจากการลดลงของรายได้จากการให้บริการโทรทางไกลระหว่างประเทศ และรายได้จากค่าเชื่อมต่อโครงข่ายอยู่ที่ 1,122 ล้านบาท ลดลง 21.2% จากปีก่อน 1,424 ล้านบาท
ส่วนรายได้จากการให้บริการหลักจากรายได้จากการให้บริการเสียงและข้อมูลในปีนี้อยู่ที่ 53,939 ล้านบาท ลดลง 1.3% จากปีก่อน เป็นผลมาจากการแข่งขันที่เข้มข้น
อีกทั้งต้นทุนการให้บริการอื่นในปี 2565 อยู่ที่ 21,149 ล้านบาท เพิ่มขึ้น 3.3% จากปีก่อน เป็นผลมาจากต้นทุนค่าโรมมิ่งบนเครือข่าย 2300 MHz ของ TOT
นอกจากนี้ยังมีค่าใช้จ่ายการตั้งสำรองหนี้สูญในปี 2565 อยู่ที่ 1,535 ล้านบาท เพิ่มขึ้น 23.7% จากปีก่อน เนื่องจากปัจจัยทางเศรษฐกิจระดับมหภาค รวมถึงขาดทุนจากการด้อยค่าของทรัพย์สินอยู่ที่ 600 ล้านบาท ลดลง 4966.7% จากปีก่อนขาดทุน 12 ล้านบาท
ขณะที่แนวโน้มปี 2566 จะมีแผนการควบรวมกิจการคาดหมายว่าจะเสร็จสิ้นในไตรมาส 1/2566